text: - Tað er sjálvandi sjúkliga stórt og stuttligt at spæla slíkar dystir, men beint nú kennist tað bara keðiligt. Vit fingu orðið á Óla Mittún eftir finalutapið hjá Sävehof í gjárkvøldið.
text: #000002
text: 17-ára gamli Óli Mittún endaði eitt hendingríkt og spennandi fyrsta kappingarár í Svøríki við finalutapið framman fyri umleið 5.000 áskoðarum (Mynd: Sverri Egholm)
text: #000003
text: Tað var ógvuliga týðiligt, hvussu tungt tað var fyri spælararnar, toymi og áskoðarar hjá Sävehof, at Kristianstad seinastu løtuna fór frá og vann fimtu SM-finaluna í gjárkvøldið. Ein av teimum, sum var og heilsaðu uppá áskoðararnar og sá syrgin út, var blaðungi Óli Mittún. Eftir hetta kom hann at práta við Portalin um upplivingina.- Hetta er forferdligt. At vit eru so tætt uppá og tapa. Tað er sjálvandi sjúkliga stórt og feitt at spæla hesar dystirnar, og so bara...vit fylgjast næstan allan vegin, men so til endans knekkar tað bara heilt. Eg veit ikki, hvussu eg annars skal lýsa tað, uttan at tað er heilt, heilt forferdligt. 17-ára gamli føroyski A-landsliðsspælarin kundi tó vísa á tað jaliga við samlaðu upplivingini, sum var stuttligt. Men júst tað at tað hevur verið so tætt, ger alt tyngri.- Man mennist nógv av hesum dystunum. Til dømis at spæla her fyri eini 5.000 persónum er nakað annað enn at spæla ungdómshondbólt. So hetta hevur verið øgiliga stuttligt, men tað er bara eyka keðiligt nú, tí vit byrja jú finalurøðina við at vinna greitt her í Kristianstad, tapa so tvær finalur eftir longda leiktíð - har vit jú líka so væl kundi vunnið - vinna so aftur, og nú koppar alt hinvegin til endans í dag.
text: #000004
text: Óli Mittún hevur fingið størri leiklut enn væntað í Sävehof í ár - millum annað í aðru SM-finaluni. Eisini hevur hoyvíkingurin vunnið svenska meistaraheitið í U18 Sí eisini: Tað gekk ikki hjá SävehofElias: Gjørdu alt vit kundu - tíverri ikki nóg mikiðÓli Mittún helt, at IK Sävehof sum so spældi fínt álopsspæl og fínt verjuspæl í fimtu finaluni. Hoyvíkingurin, ið skoraði tvey mál og legði upp til tvey mál, vísir á, at liðini fylgdust tað mesta av dystinum, men at man síðani misti nakað av tolinum í álopinum. Roynt varð kanska at skora ov skjótt ístaðin fyri at spæla møguleikarnir størri, og so brendi man eitt sindur, segði hannAnnars hevði nummar 78 torført við at seta fleiri orð á avgerandi dystin og sítt góða avrik gjøgnum árið - beint tá fylti tapið og støðan ov nógv - men Óli kundi staðfesta, at talan hevur verið um eitt gott og spennandi ár hjá honum í Svøríki, og at hann sjálvandi sær fram til næsta ár.
text: #000005
text: Fimta og avgerandi finalan um svenska meistaraheitið hjá monnumKristianstad Arena, 29.05IFK Kristianstad - IK Sävehof 30-23 (12-12)
text: #000006
text: U21-landsliðið so at siga óbroytt
  13 nýggir venjarar fingið prógv
text: #000009
text: U21-landsliðið so at siga óbroytt
text: #000010
text: 13 nýggir venjarar fingið prógv
text: #000011